Odense Adresse-Contoirs Efterretninger, 1825-07-15
De græst tyrkiske Anliggender. Haabet om et heldigt Udfald af den græske Frihedskamsynes atter at dale. J det mindste spaaer Jagttageren Hellas nær forestaaende Undergang i en Beretning om de seneste Tildragelser, hvoraf følgende er det væsentlige Jndhold: Efter Kommandanten paa den østerrigske Goelette Arethusa, Major Bandieras Forsikring bestod Egypternes Tab ved Modon, foruden Fregatskibet Asia, i 3 Korvetter, 3 Brigger, 4 tyrkiske og 2 joniske Transportskibe, men Staden og Fæstningen Modon selv leed ikke den mindste Skade, ligesom hiint Tab af nogle Krigskibe heller ikke havde mindste Jndflydelse paa Jbrahims Operationer. Efterat alle Grækernes Angreeb vare strandede og Navarino ved Egypternes Bombardement bragt til det yderste, besluttede Besætningen sig den 18 Mai til at kapitulere. Kapitulationen blev sluttet ved Modon i Overværelse af bemeldte Major Bandiera og Kommandanten paa den franske Goelette, lamaranthe, under hvis Eskorte Besætningen, som med Bagage, dog uden Vaaben og Skyts, fik frie Afmarsch, blev ført til Calamata, for at begive sig til dens Hjem. Besætningen var ved Overgivelsen 1100 Md. stærk, det forefundne Skyts beløb sig til 46 Kanoner og 6 Mørsere, foruden 1100 Geværer, 600 Pistoler, Levnetsmidler for een Maaned og Vand for 14 Dage. Man lover sig fremdeles vigtige Følger af denne Jndtagelse. Egypternes gode Holdning, deres overlegne Vaaben og Disciplin, det glimrende Udfald af Jbrahim Paschas personlig anførte Kavallerie=Angreeb og de Grækerne hidtil uvante Bajonetter have efterladt et Jndtryk, som kun lader sig udslette ved afgjorte Fordeele fra deres Side. Foruden flere af deres bedste Anførere, som Hadschid Christo (en Søn af Petro Bey), og Viceadmiral Tama does, have de ogsaa mistet endeel af deres bedste Tropper for Navarino. Den bekjendte fordums Krigsminister Santa Rosa, som forestod Forsvarsanstalterne i Navarino, faldt ved Øen Sphagias Bestormelse; Maurocordato, som var afsendt fra Regjeringen i Napoli, for at iagttage Beleringens Gang, reddede sig allene ved at svømme til et græsk Skib; Conduriotti blev jaget paa Flugten af Calamatas Beboere, da han vilde opfordre dem til at gribe Vaaben. Denne Sagernes Stilling tvang endelig den provisoriske Regjering til, den 22 Mai at sætte den fangne Colocotroni i Frihed, og paa Morcoternes Forlangende at give ham Anførselen over Hæren, som den eeneste Mand, der endnu formaaede at standse Jbrahim Pascha og at redde Grækenland. Jbrahim Paschas Forhold som Seierherre kunde ei andet end lette hans videre Operationer. Jmod de Overvundne viste hans stort Maadehold og Høimodighed (i Begyndelsen - siden vil der nok findes Paaskud!). De i flere Fægtninger gjorte Fanger har han skikket til deres Hjem, og givet mange af dem rigelige Foræringer. Blot Kapitain Tatracko og en Søn af Pietro Bey ere tilbageholdt som Gidsler for de siden Napoli di Romanias Jndtagelse uretteligt af Grækerne tilbageholdte Paschaer Selin- og Ali. Jøvrigt er af Jbrahim og hans Fader sørget for, at Egypterne paa Morea vedvarende faae Tilførsel af Levnetsmidler fra Candien og Egypten. Saaledes - vedbliver den oprømte Jagttager - stode Sagerne paa Morca i sidste Halvdeel af Mai Maaned, Ogsaa ved Seraskier Redschid Paschas Armee var forefaldet flere fordeelagtige Fægtninger, saasom Solonas og Ullundaracks samt Passet Amblanis Jndtagelse med Storm, hvorved hele 5 af Jnsurgenternes Anførere mistede Livet. Jøvrigt ventede Reschid blot Kapudan Paschas Flaade, for ogsaa fra Søesiden at kunne indslutte Missolunghi og Anatolico. Jhenseende til bemeldte Storadmiral stemmer Beretningen med de foregaaende. Forfulgt af 9 græske Skibe, istrandede en Korvette paa 26 Kanoner paa Kysten af Øen Syra. Da Besætningen, der bestod af 280 Md., reddede sig i Land, efterat have sat Jld paa Korvetten, overfaldt de insurgeerte Øeboere, de Skibbrudne, myrdede de europæiske Matroser af Besætningen, 12 i Tallet samt 50 Zaporager Kosakker og 2 jødiske Saarlæge, hvorimod de vel mishandlede de tyrkiske Søefolk, men skaanede deres Liv. Kapudan Pascha var imidlertid den 4 Juni seet i Nærheden af Cerigo og maatte siden have naae Lepantobugten. Den nye spanske Charge d'Affaires v. Castillo og den sardinske Gesandt, Marquis de Gropallo, ere ankomne til Konstantinopel.